
Ministru kabineta rīkojums Nr. 319
Rīgā 2025. gada 3. jūnijā (prot. Nr. 22 8. §)
Par apropriācijas pārdali no budžeta resora "62. Mērķdotācijas pašvaldībām" programmas 02.00.00 "Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām"
· 1. Pamatojoties uz Likuma par budžetu un finanšu vadību  9. panta piecpadsmito daļu, atbalstīt apropriācijas pārdali 2025. gadā 10 988 euro apmērā no budžeta resora "62. Mērķdotācijas pašvaldībām" programmas 02.00.00 "Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām" uz Kultūras ministrijas budžeta programmu 21.00.00 "Kultūras mantojums", lai Latvijas Nacionālais kultūras centrs varētu nodrošināt valsts budžeta mērķdotācijas sadalījumu 2025. gadam māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām atbilstoši māksliniecisko kolektīvu juridiskajai piederībai.
· 2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

